|  |  |  |  |  |
| --- | --- | --- | --- | --- |
| Številka: |  43001-352/2020-05 |  | oznaka naročila: | A-17/21 S  |
| Datum: | 1.03.2021 |  | MFERAC: | 2431-20-401261/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvajanje konzultantskih storitev pri realizaciji investicij na državnih cestah za časovno obdobje 2021-2026** |

**JN000459/2021-B01 - A-17/21, datum objave: 28.01.2021**

**Datum prejema: 1.03.2021   10:04**

**Vprašanje:**

Spoštovani,
prosimo vas za dodatno pojasnilo:

Naročnik zahteva od ponudnika oz. izvajalca, da podpiše:
a) Izjavo o zagotovljenih tehničnih in kadrovskih zmogljivostih, da bodo strokovnjaki z letno kvoto 1800 ur oz. letna kvota 1500 ur (popravek: 1400 ur) skupaj s preostalimi storitvami v času trajanja pogodbe izvajali izključno dela, ki so predmet te pogodbe) in
b) Pogodbo, kjer si v 25. členu pridružuje pravico, da odstopi od izvedbe posameznega projekta, zmanjša obseg del ali odstopi od pogodbe, kadar sredstva za izvedbo pogodbenih obveznosti nivo več zagotovljena.
Na drugi strani pa tako izvajalec prevzema vsa tveganja v zvezi z izvedbo storitev. Večina zaposlenih, ki izvajajo konzultantske storitve, mora delati le na tej pogodbi, če nima vseh kadrov, jih mora zaposliti,
Naročniku predlagamo, da uravnoteži tveganje in v pogodbo vključi člen, da bodo v primeru manjšega obsega dela (od predvidenega v pogodbi oz. razpisni dokumentaciji) strokovnjaki lahko dela izvajali po drugih pogodbah in za druge naročnike.

Hvala in lep pozdrav.

**Odgovor:**

Naročnik pričakuje, da bo imel sredstva zagotovljena za ves čas izvajanja pogodbenih obveznosti. 25. člen je namenjen zaščiti naročnika v primeru bistvenih sprememb proračuna in krčenju proračunskih sredstev, namenjenih za izvajanje projektov, ki so predmet razpisanih del.

V primeru manjšega obsega del, lahko naročnik in izvajalec navedeno uredita z aneksom k pogodbi. V tej fazi javnega naročila, naročnik ne bo dopolnjeval vzorca pogodbe.